b'\n_START_ARTICLE_\nKor\xc4\x8dula\n_START_SECTION_\nGeografija\n_START_PARAGRAPH_\nTako kot vsi dalmatinski otoki se tudi Kor\xc4\x8dula razteza v pribli\xc5\xbeni smeri vzhod - zahod. Dol\xc5\xbeina otoka je 46,8; v \xc5\xa1irino pa meri od 5,3 do 7,8 km. Vzhodni in zahodni del otoka sta nizka, osrednji del pa visok. Najvi\xc5\xa1ja vrhova sta Klupca (568 mnm) in Kom (510 mnm). Obala je zelo razvejana. Podnebje je blago: srednja januarska temperatura je 9,8 \xc2\xb0C, julijska pa 26,8 \xc2\xb0C. Letno je na Kor\xc4\x8duli okoli 2675 son\xc4\x8dnih ur, otok pa je v poletnih mesecih izpostavljen sve\xc5\xbeemu maestralu. Povpre\xc4\x8dno letno pade 1100\xc2\xa0mm padavin. Otok je bil obilno  porasel s sredozemskim rastlinjem, vinogradi in borovimi gozdi\xc4\x8dki, dokler ga ni 1998 prizadel strahovit po\xc5\xbear v katerem je pogorel ves osrednji del med naseljema Blato in Smokvica.\n_START_SECTION_\nPrebivalstvo\n_START_PARAGRAPH_\nNa Kor\xc4\x8duli stalno \xc5\xbeivi 16182 prebivalcev (popis 2001)\n_START_SECTION_\nGospodarstvo\n_START_PARAGRAPH_\nGospodarsko pomembne panoge na otoku so: poljedelstvo, vinogradni\xc5\xa1tvo, sadjarstvo, ribolov, predelava rib, ladjedelni\xc5\xa1tvo in turizem.\n_START_SECTION_\nZgodovina\n_START_PARAGRAPH_\nKor\xc4\x8dula je bila naseljena \xc5\xbee v \xc4\x8dasu neolitika. V 6. stoletju pr. n. \xc5\xa1t. je bila na otoku _NEWLINE_gr\xc5\xa1ka kolonija. Takrat se je zaradi obse\xc5\xbenih in gostih gozdov imenovala Korkyra Melaina (\xc4\x8crna Korkyra). Za \xc4\x8dasa vladanja rimskega cesarja Oktavijana so Kor\xc4\x8dulo leta 35 pr. n. \xc5\xa1t. zavzeli Rimljani, leta 555 pa je bila priklju\xc4\x8dena bizantinskemu cesarstvu. V 9. stoletju so otoku vladali Neretljani, nato pa so se ve\xc4\x8dkrat izmenjali: Bene\xc4\x8dani, bosanski vladarji in dubrovni\xc5\xa1ka republika, od leta 1420 do 1797, pa je bil otok ponovno pod oblastjo Benetk. V \xc4\x8dasu Napoleonovh vojn je bil izmenoma pod avstrijsko, francosko in britansko oblastjo od 1815 pa do 1918 pa ponovno pod Avstrijo._NEWLINE_Pravlji\xc4\x8dna Kor\xc4\x8dula je baje bila dom prelepe Kerkyre, junakinje gr\xc5\xa1ke mitologije, po kateri je Kor\xc4\x8dula dobila ime, dom pa naj bi ji odredil sam bog Posejdon. Tudi svetovni popotnik Marco Polo je imel svoj dom na Kor\xc4\x8duli.\n_START_SECTION_\nNaselja na otoku\n_START_PARAGRAPH_\nNa otoku se nahaja je ve\xc4\x8d naselij: Babina, Blato, Brna, \xc4\x8cara, Kor\xc4\x8dula, Lumbarda, Pri\xc5\xbeba, Prigradica, Pupnat, Pupnatska Luka, Ra\xc4\x8di\xc5\xa1\xc4\x87e, Smokvica, Vela Luka, Karbuni, Kne\xc5\xbea, Zavlatica, \xc5\xbdrnovo'